Алтайдын’ jиит уулдары ла кыстары 
Алтай Ак Jан’аарды 
Бийик ко”дӱрип ичкери алтагар 
Ӧбӧкӧлӧр jӱрӱмин, слер учун 
Ӧштӱле тартыжып jеҥ jастанган 
Слерле jажыт, уулдар ла кыстар 
Jӱрӱмин кысканбай Алтайын коруган 
Ӧчӧп келген ӧштӱле тартыжып 
Ӧчин алып, jалтанбай удурлашкан 
Алтайды блаарга,келген jутпаларла 
Алып уулдар jӱрӱмин берген 
Кӧӧркий уулдарым, ӧштӱге соктурып 
Кызыл канын Алтайына тӧккӧн 
Курчууга кирип,калапту тартыжып 
Алтай jеринен’ суранып алканган 
Эне jери шыркалу уулын 
Кӧксине jажырып,тынын коруган 
Ада jери арказына чыгарып 
Jыш аркада сугуп алган 
Акалар, карындаштар, адалар 
Алтайы учун атана берген 
Ол тужында jиит кыстар 
Алтай jерин койдоно коруп 
Коркышту jууда коркыбай тартышкан 
Корогон бойлоры корум таштарда 
Коручыл болуп jажына арткан 
Эмдиги ӧйдиҥ Алтайдыҥ jииттери 
Эзирик базып, не jӱредеер 
Эне jереерди эрке кучактап 
Эртенги кӱнди шӱӱп кӧрзӧгӧр 
Эрмек-куучынар оҥдолбос болуп 
Оҥкыл-чиҥкил базып jӱредеер 
Оору-jоболго jаш ла бойор 
Jаба бастырып , аайланбай базадар 
Аракы-ашты ылгабай ичип 
Ич-буурыгар уйадап бараат 
Алтай деген адаардаҥ уйалып 
Ӧскӧ аданып, базып jӱредеер 
Алтай Кудай деген сӧстӧҥ 
Коркып, чочып, тууралайдаар 
Ару кӱннер jок болуп 
Арга-чагар чыгып бараат 
Алтай тилерди jектеп, jеерип 
Алтай бӱдӱмер jылыйтып jадар 
Алтай Кудайлу, ак Jаҥду деген 
Алтай jииттерди каткырып кӧрӧдӧр 
Кӧксӧӧрдӧ одор ӧчкӧн болзо 
Кӧзӧӧрдиҥ чогы jылыйган болзо 
Кайдаҥ оны алараар, jииттер?! 
Кара jолдо карыгып jылыйбай 
Кан тебӱзин кайнадып алзаар, 
Каан Алтайым деп,айда салып 
Jӱрек одын кӱйдӱрип алзаар, 
Ӧзӱмге ичкери алтап барзаар 
Ӧбӧкӧ jӱрӱмин билбей jӱрзеер 
Ӧзӧк-буурар куру болор 
Акалар керегин керектебей jӱрӱп 
Артык санаалу болбозоор слер 
Эjелер jӱрӱмин эске албай 
Эртенги кӱнди кайдаҥ оҥдороор 
Ӧбӧкӧ jӱрӱмин билбей jӱрзеер 
Ӧзӧк –буурар куру болор 
Акалар керегин керектебей jӱрӱп 
Артык санаалу болбозоор слер 
Эjелер jӱрӱмин эске албай 
Эртенги кӱнди кайдаҥ оҥдороор 
Ӧбӧкӧ jӱрӱмин улалтып апарып 
Ӧзӧгӧӧр бектеп, ойгорлоп алзаар 
Алтай уулдар ла кыстар 
Алтай адыгарды тоомjыда тудуп 
Алтай Ак jаҥаарды jаҥданзаар 
Jаан-jолдор ачылтазын кӧрӱп 
Амадугар бӱдӱрип ӧзӱмге jӱткизеер 
Ӧскӧ калыктар алдына тӱшпей 
«Мен Алтай» деп, оморкоп айтсаар 
Баш болзын,баш болзын 
Бергенеерди бичип алдым 
Ӧрӧ турган Jайааным 
Л. Енчинова.